Respublikinio 9–12 klasių mokinių

kūrybinių darbų konkurso

„Laisvės kontūrai” nuostatų priedas

**SIŪLOMŲ TEMŲ SĄRAŠAS**

**Dėmesio: žemiau pateiktos temos yra tik pavyzdžiai.** Konkurso dalyviai visiškai laisvai suformuluoja temos pavadinimą pagal juos sudominusią sritį. Išradingumo ir kūrybinės laisvės!

**Laisvė tiesoje**

* Žmogus be laisvės – žmogus be tiesos.
* Laisvės priešas – priklausomybė?
* Būti laisvu = daryti, ką noriu?
* Rankos skirtos, kad tarnautų.
* Koks skirtumas tarp *darbo* ir *tarnystės*?
* Sėkmingas žmogus = laimingas žmogus?
* Kai laimę supainiojame su vartojimu, prarandame laisvę (Popiežius Pranciškus)
* Būti tiesoje apie save?
* Ar esu laisvas, kai kenkiu sau?
* Ištverminga meilė: kaip aš galiu pakeisti savo aplinką?
* Kas nemyli savo brolio, kurį mato, negali mylėti Dievo, kurio nemato (1 Jn 4, 20)

**Draugystė ir meilė**

***Pastaba.*** Pasirinkę *Draugystė ir meilė* srities temas konkurso dalyviai perskaito žurnalą „Meilės santykiai“ arba knygą „Meilės pamokos“ (galima perskaityti ir abu šiuos leidinius). Tolesniam temos plėtojimui galima naudotis bet kuria kita pasirinkta medžiaga (leidiniais, paskaitomis, filmais ir kt.). Žurnalų *Meilės santykiai* ieškokite savo mokyklos bibliotekose, o knygą *Meilės pamokos* galite rasti Lietuvos viešosiose ir kitose bibliotekose.

* X + Y + ? = meilė
* Filtruok, o ne flirtuok, *arba* Ką keičia mano žvilgsnis į kitą žmogų?
* Ką duoda ir ką atima skaistybė?
* Populiarūs stereotipai (žl)ugdo meilę?
* Kūno teologija – kas tai?
* Penkios (ne)įveikiamos kliūtys skaisčiai meilei.
* Kodėl tvirtesnės santuokos be „pabandymo“?
* Tikra meilė įmanoma?
* Verta laukti santuokos?

**Žmogaus gyvybė**

* Žmogus – tikslas ar priemonė?
* Dirbtinis apvaisinimas – mokslo pažanga ar iššūkis Kūrėjui?
* Žmogaus pradžia: embriono teisė gyventi.
* Teisė į gyvybę – nuo kada prasideda žmogus?
* Abortas: kieno teisės ginamos?
* Eutanazija – žmogaus teisė į orią mirtį?
* Nauja gyvybė: ar turime laisvę rinktis?

**Kūrinija**

* Ekologija – mada ar tikras rūpestis?
* Ar nusikaltimas gamtai yra nusikaltimas mums ir nuodėmė Dievui?
* Šiuolaikinė vartotojiška kultūra: ar tai, ko noriu, yra tai, ko reikia?
* Esu laisvas kai turiu laisvę vartoti?
* Kodėl šiandien svarbu mokytis ekologinės atsakomybės?
* Kai „mažiau yra daugiau“, arba ar moku branginti Kūriniją?
* Ar šiandien mokame skaityti „gamtos knygą“?
* Ar šiuolaikinis žmogus tinkamai naudojasi jam suteikta galia valdyti pasaulį?